Imtella' April 6, 2021 - Aġġornata 6 Ta' April, 2021 2:26pm Tifel li l-Ħamis li għadda kien rieqed fuq ix-xarabank tal-iskola f'Virginia, fl-Istati Uniti, sab ruħu f'sitwazzjoni li żgur qatt ma ħolom. Ix-xarabank kienet qed tinstaq f'Powhatan County, meta ħin bla waqt ċerva kissret il-'windscreen' u baqgħet dieħla fuq is-'seat' ta' quddiem. B'xorti tajba din il-filliera jidher li kellha lqugħ quddiemha, u għalhekk iċ-ċerva ma ħabtitx dirett mal-istudent, li kellu rasu baxxuta, iżda waqgħet fuqu. Ix-xufier jidher iwaqqaf ix-xarabank u jiftaħ il-bieb biex tkun tista' tinżel iċ-ċerva mifxula, li wara l-inċident bdiet titħabbat 'l hawn u 'l hemm. Ħadd ma weġġa' fl-inċident, li seta' kellu konsegwenzi ferm iktar serji kieku ċ-ċerva ħabtet fuq in-naħa tax-xufier jew kien hemm passiġġier iktar viċin tal-windscreen.